नेपाली सांस्कृतिक तथा आध्यात्मिक केन्द्र   **Nepali Cultural & Spiritual Center (NCSC) को वार्षिक साधारण सभा**

**प्रतिवेदन Nov 8, 2020**

**नेपाली सांस्कृतिक तथा आध्यात्मिक केन्द्र** **Nepali Cultural & Spiritual Center (NCSC) को यस वार्षिक साधारण सभाका अध्यक्ष महोदय,**

**Patrons, Trustees, Founding Members & Family, Life Members & Family, General Members,**

नेपाली समाज टेक्ससका अध्यक्ष तथा सदस्यहरु, बिभिन्न नेपाली संस्थाका प्रतिनिधि, डालस क्षेत्रमा बसोवास गर्ने व्यावसायिक ब्यक्तित्व, सामाजिक नेतृत्व वर्ग,

सम्पूर्ण गुरूहरु, ब्यवस्थापक तथा महिला तथा सज्जन बृन्द,

गत OCT १८ मा **वार्षिक साधारण सभा** बोलाइएको भएपनि आवश्यक उपस्थिती सङ्ख्या नपुगेकोले आज Nov 8 Sunday पुन बोलाउने निर्णय भएबमोजिम ZOOM मा साँझ ५ बजे लागि बोलाइएको थियो। NCSC EC तथा BOT को संयुक्त बैठकले बिधानमा थप सम्सोधन गर्ने प्रस्ताब् अनुमोदन गरेको हुँदा बिधान सम्सोधन जस्तो महत्वपूर्ण प्रस्ताब् प्रत्यक्ष उपस्थितिमा साधारण सभा बोलाउने निर्णय भए बमोजिम आज बोलाइएकोमा कोही कसैलाई असुबिधा पर्न गएकोमा क्षमाप्राथी छौ। हाम्रो छोटो समयको प्रस्ताबलाई स्विकार गरी यस् बैठकमा सहभागिता जनाउनुभएकोमा NCSC को तर्फबाट धन्यवाद ब्यक्त गर्न चाहन्छु ।

गत साधारण सभा पश्चात NCSC ले हासिल गरेका महत्वपूर्ण उपलब्धिहरु तथा निरन्तरतामा रहेका केही गतिबिधिहरुलाई बुदागत रुपमा प्रस्तुत गर्न अनुमती चाहन्छु।

# आ.ब २०१६, २०१७,२०१८ को आयब्यय बाह्य लेखापरिक्षक (External Auditor) बाट सम्पन भएको र २०१९ तथा २०२० को लेखापरिक्षण (Audit) आन्तरिक रुपमा नै गराउने सहमति भएअनुसार BOT सदस्य श्री बिलास उपाध्यायज्यूलाई जिम्मा दिईएको छ ।

# गत बर्ष देखिएको बिभिन्न तिथी मितिको द्विबिधालाई अन्त्य गर्न यस् बर्ष नेपाल पंचांग निर्णय समितिको सह्भागिता तथा अन्तरराष्ट्रिय पन्चाङ्ग् निर्णय समितिको सहयोगमा हामीले आफ्नै दिब्य-दृष्‍टि पात्रो निर्माण गरी त्यसैको आधारमा बनाइएको क्यालेन्डर सबैमा उपलब्ध भयो भन्ने आशा गरेका छौं, उक्त पात्रो निर्माणमा सहयोग पुर्‍याउनुहुने श्री पृथ्वीनारायण स्‍मृति प्रतिष्ठान लगायत अन्य सबैमा धन्यवाद ज्ञापन गर्न चाहन्छु ।

# मन्दिरमा बेला बेलामा पर्ने ब्यबस्थापकीय समस्यालाई निराकरण गर्न ब्यबस्थापक (हरी प्रसाद रेग्मी), पूर्णकालिन गुरु (मेघराज निरौला), मुल गुरु (शेखर प्रसाद पन्डित), तथा सहयोगी गुरूहरु बैकुण्ठ शर्मा, कृष्ण प्रसाद भट्टराई, शान्तिराम कोइराला, अच्युत उपाध्याय् समेतको संलग्नता रहने गरी ब्यबस्थापन गरिएको छ ।

# गत मार्च को दोस्रो हप्ताबाट कोविड-१९ को कारणले मन्दिर ३ महिना पूर्णरुपमा बन्द रहेको (दैनिक आरती बाहेक) र ३ महिना पश्चात आंशिक खुल्ला गरिए पनि स्वास्थ्य सुरक्षाको कारण नियमित सहभागिताको न्युन चाप रहेको र पूजा तथा विवाह ब्रतबन्ध जस्ता आय श्रोतको कमी भएको कारण मन्दिरको दैनिक खर्च सन्चालन गर्न निकै कठिनाई परेको अवस्थामा हाम्रो अनुरोधलाई सहस्र स्विकार गरी दान गर्नुहुने सम्पूर्ण दातालाई हृदयदेखी आभार ब्यक्त गर्न चाहन्छु । जसमा १०० को हाराहारी दाताबाट लगभग $13000.00 सङ्कलन भएको पनि जानकारी गराउदछु ।

# NCSC को प्रस्तावित Euless Project को पहिलो चरणको पुनर्निर्माण तथा पार्किङ् सहितको काम लगभग शुरुहुने अवस्थामा पुगेको छ, जुन बिभिन्न सूचनाका माध्यमबाट सबैमा जानकारी गराइएको छ । उक्त project को लागि लाग्ने आर्थिक कार्यभार ब्यबस्थापन गर्न २०२० र २०२१ मा २ मिलियन डलर नगद सङ्कलन गर्ने योजना रहेको भए पनि हालको कोविड -१९ को समस्याले २०२० भित्र लगभग 200K मात्र उपलब्ध भएको कारण निकट भविष्यमा नै तपाईंहरुको मोबाईलमा NCSC बाट फोनको घन्टी आउने वाला छ जसलाई यहांहरुले सकारात्मक रुपमा लिइदिनुहुन अनुरोध छ ।

# Euless project को निर्माण कार्य सन्चालन भएको ४ / ५ महिनामा कार्य सम्पन्न हुने लक्ष राखिएको छ । उक्त कार्य सम्पन्न भए पश्चात गतबर्षको साधारण सभाको निर्णय अनुसार Euless भवनमा मन्दिर सरे पछी नै NCSC बिधानको प्रस्ताबनामा उल्लेखित स्थायी ठेगाना (Address) परिवर्तन गरी 1212 Royal Parkway Euless, Texas 76040 परिवर्तन गर्नको लागि EC लाई अधिकार प्रत्यायोजन होस् भनि यसै साधारण सभामा प्रस्ताब् राख्दछु ।

# NCSC बिधानको धारा 8.2.2 मा "हरेक २/२ बर्षमा नयाँ कार्यसमिती गठन गरिने र निर्वाचन हुनुभन्दा ३ महिना अगाडि BOT बाट ३ सदस्यीय समिति गठन गरी निर्वाचन गराउने छ” भन्ने उल्लेख भए अनुसार गत अक्टोबर ४ आइतबारमा बसेको BOT को बैठकबाट श्री धनन्जय ढकालको नेतृत्वमा श्री बाल जोशी र श्री विलास उपाध्याय सदस्य रहेको समिति गठन गरेको छ । सो समितिले आगामी BOT Officer र कार्यकारिणी समिति (EC) को निर्वाचनको बारेमा सम्सोधित विधानको धारामा रही आफ्नो धारणा सहित प्रस्ताब पेश गर्नेछ र सो प्रतिवेदन माथि उपयुक्त निर्णय हुने नै छ ।

# NCSC को २०२० जनवरी १ देखि सेप्टेम्बर ३० सम्मको आर्थिक कारोबार बिवरण पनि यसै साथ पेश गरिएको छ, जसमा अध्ययन गरी सुझाब पाउने अपेक्षा गरेको छु ।

Thank you,

Chhabi M Chapagain

General Secretary

नेपाली सांस्कृतिक तथा आध्यात्मिक केन्द्र (NCSC)

[2016 W. Grauwyler Rd, Irving, TX, 75061](https://www.google.com/maps/place/2016+W+Grauwyler+Rd,+Irving,+TX+75061/@32.828601,-96.972676,17z/data=!3m1!4b1!4m2!3m1!1s0x864e83af882285a3:0x74c5d3d2c1c16cdb)

**Phone:   972-986-7779  
E-Mail: admin@ourncsc.org**

Cell Ph # 972-793-2157